เริ่มรับประทานยาคุมแผงแรกคือซินโฟเนีย 24+4 ซึ่งมีเอสโตเจนต่ำ เริ่มทานเม็ดแรกในวันที่ประจำเดือนมาวันที่ 2 แล้วมีเพศสัมพันธ์กับแฟนในวันที่6ของการเป็นประจำเดือนไม่ป้องกัน หลั่งนอก พอทานต่อได้ประมาณเม็ดที่ 16 เริ่มมีเลือดออกกระปิดกระปรอยทุกวัน เลยไปปรึกษาเภสัช เภสัชแนะนำให้เปลี่ยนยี่ห้อเป็นฮอโมนที่สูงขึ้นคือยาสมิน โดยให้กินต่อหลังจากเม็ดฮอโมนเม็ดสุดท้ายหมด คือเม็ดที่ 24 แล้วเริ่มแผงใหม่ในวันถัดมาเลยคือวันที่25 ไม่ต้องหยุดยา(ไม่ต้องกินยาหลอก) ซึ่งทานแผงใหม่มาได้ 8 เม็ดแล้ว แต่เลือดยังไม่หยุดไหล อยากทราบว่าสาเหตุความผิดปกติเกี่ยวกับการตั้งครรภ์หรือผลจากยาคุมคะ? ทำไมเปลี่ยนเป็นฮอโมนที่สูงขึ้นแล้วเลือดยังออกคะ?
สวัสดีค่ะการรับประทานยาคุมกำเนิด (Oral Contraceptive pills) แบบแผง 28 เม็ด ในช่วง 3-6 เดือนแรก อาจจะมีปัญหาเรื่องเลือดออกกระปริบกระปรอยได้ระหว่างที่ยังประทานเม็ดยาที่มีฮอร์โมนอยู่ ซึ่งอยู่ในช่วงแรกที่มีการเริ่มใช้ยาค่ะ อาการพวกนี้ปกติสามารถเกิดขึ้นได้ค่ะ แต่ถ้าผ่านช่วง 3 เดือนแรกแล้วยังมีอาการเลือดออกผิดปกติระหว่างที่ยังรับประทานยาคุมกำเนิด แนะนำให้มาพบสูตินรีเเพทย์ค่ เนื่องจากอาจเป็นการเลือกตัวยาคุมกำเนิดที่มีฮอร์โมนต่ำเกินไป เลยทำให้มีผลข้างเคียงเรื่องเลือดออกกระปริบกระปรอยได้ค่ะ ซึ่งแก้ไขได้โดยการเปลี่ยนชนิดของยาคุมกำเนิดค่ะนอกจากนี้เลือดที่ออกกรปริดกะปรอยอาจเกิดได้จากสาเหตุอื่นๆ ที่ไม่เกี่ยวข้องกับยาคุมกำเนิดค่ะ เช่น ปากมดลูกมีการอักเสบติดเชื้อ ติดเชื้ออุ้งเชิงกราน ติ่งเนื้อในโพรงมดลูก ซึ่งสามารถบอกรายละเอียดเพิ่มเติมได้จากการตรวจร่างกายและตรวจภายในค่ะหากไม่ดีขึ้นยังคงมีเลือดออกจากช่องคลอดแนะนำให้มาพบสูตินรีแพทย์เพื่อตรวจหาสาเหตุค่ะ